text: төлеп (1994 ж. дейін каменный) маңғыстау облысы бейнеу ауданындағы ауыл, темір жол бекеті, төлеп ауылдық әкімдігі орталығы. аудан орталығы бейнеу ауылынан қарай 80 км жерде орналасқан. іргесі 1965 жылы бейнеу ақтау темір жолын салуға байланысты қаланды. ауыл 1994 жылға дейін "каменный" деп аталып келген. 1999 жылы тұрғындар саны 841 адам (435 ер адам және 406 әйел адам) болса, 2009 жылы 876 адамды (450 ер адам және 426 әйел адам) құрады. ауылда клуб, пошта, темір жол дистанциясының бөлімшесі, ұлутас өндіретін кеніш, шағын бизнес нысандары, телехабар тарататын қондырғы, телефон стансасы бар. ауыл арқылы атырау маңғыстау темір жолы, атырау бейнеу ақтау автомобиль жолы өтеді.